שרון גל

שרון גל (נולד ב-13 באוגוסט 1974) הוא עיתונאי ואיש טלוויזיה ורדיו ישראלי. כיהן כחצי שנה כחבר הכנסת העשרים מטעם סיעת ישראל ביתנו. מגיש התוכנית 'שבע' בערוץ עכשיו 14. נולד בשם שרון אלגאוי בטירת כרמל לג'וסלין ולעמוס. שירותו בצה"ל כלל שירות קרבי בחטיבת גולני ושירות בגלי צה"ל. גל עבד ברדיו חיפה, ברדיו קול הים האדום ובתפקיד כתב העיתון "הארץ" בצפון. בתחילת המאה ה-21, כאשר הקימו את "חדשות 10" בערוץ 10, היה גל לכתב הרשת בחיפה, לאחר מכן שימש כתב לענייני משטרה. יצר את הסרט התיעודי "רק תאיר יודעת" על רצח תאיר ראדה, ששודר בערוץ 10 בשנת 2008. ביים כתבות עבור התוכנית "שישי" בערוץ 10. ממרץ 2009 ועד מאי 2013, הגיש את תוכנית הכלכלה הלילית בערוץ 10 "לילה כלכלי". בתוכניתו היה מעורב בבחירת התכנים וביצירתם. נמנה עם אנשי התקשורת המעטים שמתחו ביקורת על האופי של המחאה החברתית בשנת 2011, ובמיוחד על אחת ממנהיגותיה, דפני ליף. באוקטובר 2010 שודרה בערוץ 10 סדרה תיעודית בת ארבעה פרקים בהנחייתו, "המדריך למיליון הראשון". ב-15 במאי 2013 עזב את ערוץ 10. במרץ 2014 החל להגיש תוכנית כלכלה יומית ברדיו תל אביב. בנוסף, ביוני אותה השנה, החל להגיש באותה התחנה תוכנית אקטואליה בשעות הבוקר בשם "שרון גל בבוקר". באוקטובר 2014 החל להגיש תוכנית אקטואליה יומית בערוץ 20, "בשבע". התוכנית של גל בערוץ 20 נקראה "כלכלי בלילה", ועלתה ב-22 באוקטובר 2015. החל מספטמבר 2016 עבר להגיש את תוכנית האקטואליה היומית "לפני כולם" ששודרה מדי ערב בערוץ 20. בנובמבר 2016 הפסיק במפתיע להגיש את התוכנית. ביולי 2017 התחיל להגיש את תוכנית האקטואליה המרכזית של רדיו דרום ורדיו גלי ישראל, בכל בוקר (א'–ה') משעה שמונה עד עשר. בשנת 2019 עזב בפתאומיות את ערוץ 20. בתוכנית "המתחזים" נחשף כי באותה תקופה נפל קורבן לתרגיל הונאה מצד אישה שהכיר. במרץ 2019 החל להגיש לצד רני רהב את תוכנית האירוח "שרון ורני בע"מ", בימי שישי ברשת 13. בספטמבר 2019 ירדה התכנית מהאוויר לאחר עונה אחת בלבד. באפריל 2020 החל להגיש את התכנית "חמש עם שרון גל" בערוץ 13. בפברואר 2023 הודיע כי החליט לעזוב את ערוץ 13 ולעבור לעכשיו 14, שם הגיש את המהדורה המרכזית לצד מגי טביבי. בינואר 2014 הודיע על כניסתו לתחום הנדל"ן והקים את חברת "שרון גל יזמות". הפרויקט הראשון עליו הכריז, בשיתוף עם חברת "דוידסון" היה התמודדות במכרז על הקמת שני מגדלים ברחוב קראוזה בחולון במסגרת קבוצת רכישה. במרץ 2014 זכה גל במכרז והחל למכור דירות. בבחירות לכנסת ה-20 נבחר גל לכהן כחבר הכנסת מטעם מפלגת ישראל ביתנו. ביומו הראשון בתפקיד הגיש את הצעת החוק "עונש מוות למחבלים", אך הצעת החוק לא אושרה (6 בעד, 94 נגד). ב-2 בספטמבר 2015, כחצי שנה לאחר כניסתו לתפקיד, הגיש את התפטרותו מהכנסת. לאחר ההתפטרות חזר גל לערוץ 20 ולהגיש תוכנית הכלכלה היומית. בהמשך הסביר שעזב עקב הרגשה של בזבוז זמן וחוסר יכולת להשפיע מתוך האופוזיציה. ב-14 בפברואר 2017 נכנס לבית "האח הגדול" בערוץ 2 ששודר בקשת, כאחד מהדיירים החדשים בסבב השני וסיים את התוכנית במקום הרביעי. בתקופה זאת היה גל שקוע בסכסוך משפטי עקב דרישת חוב, והנושה אף הגיש בקשה לעקל את שכר השתתפותו של גל בתוכנית לבית המשפט. גל היה לחבר הכנסת השלישי שמשתתף בתוכנית מציאות לאחר כהונתו, אחרי פנינה רוזנבלום וענבל גבריאלי. באוקטובר 2019 קיבל את "פרס השדר המצטיין" של אגודת העיתונאים תל אביב על שידוריו בתחנות הרדיו גלי ישראל ורדיו דרום. גל התחתן בעבר שלוש פעמים, מתוכן פעמיים לאותה אישה. הוא אב לבן ובת מנישואיו הקודמים. במאי 2022 התחתן בפעם הרביעית, עם הדוגמנית דניאל ארמה. ביולי 2021 נולדה לזוג בת. למשך שלוש שנים חבש כיפה וקיים מצוות. בשנת 2012 חדל מאורח החיים הדתי, אך לדבריו נשאר מאמין ומסורתי. הוא סיפר בראיון הכניסה ל"האח הגדול" כי הוא ובנו אינם שומרים שבת, ואילו בתו כן שומרת. ביולי 2017, שוב חזר בתשובה והתקרב לרב יגאל כהן מבני ברק. באוקטובר 2018 שוב הוריד את הכיפה, אך לדבריו נשאר מסורתי. מתגורר בתל אביב. מדיה וקבצים בנושא שרון גל בוויקישיתוף שרון גל, באתר הכנסת שרון גל, ברשת החברתית פייסבוק שרון גל, ברשת החברתית אקס (טוויטר) שרון גל, ברשת החברתית אינסטגרם שרון גל, באתר כנסת פתוחה שרון גל, במיזם "אישים" לתיעוד היצירה הישראלית שרון גל, במסד הנתונים הקולנועיים IMDb (באנגלית) שרון גל, במאגר הידע העברי לקולנוע ישראלי ועולמי "אידיבי" לי-אור אברבך, ‏שרון גל: "אני נוהג במרצדס אבל גר באופקים, לא ב-YOO", באתר גלובס, 15 במרץ 2011 דני קושמרו, ‏שרון גל מדבר על הכל: "מעולם לא הטרדתי מינית אף אדם", באתר ‏מאקו‏, 31 במאי 2013 אילן רבינוביץ, ‏שרון גל: "עלתה בי לרגע המחשבה להתאבד", באתר גלובס, 3 ביולי 2013 דוד בן בסט מראיין את שרון גל, "הנבחרים", באתר YouTube, ‏30 בינואר 2015 מירה עווד, "הנכבה, זה לא היה ולא נברא". שרון גל מתמודד עם השאלות הקשות, באתר הארץ, 5 במרץ 2015 יסמין גואטה, צבי זרחיה, מרצדס וגלגול הלוואות במאות אלפי שקלים - כך הסתבך שרון גל עם הבנקים, באתר TheMarker‏, 31 במרץ 2015 לי-אור אברבך, ‏שרון גל: "אני נוהג במרצדס אבל גר באופקים, לא ב-YOO", באתר גלובס, 15 במרץ 2011 יוסי דהאן, התוכנית החדשה של שרון גל בערוץ 10 מבטיחה לגלות את כל החוקים להצלחה, באתר "העוקץ", 20 באוקטובר 2010 אופיר דור, ההתפטרות של שרון גל: ערוץ 10 ניהל בדיקה משמעתית נגד מגיש "לילה כלכלי", באתר כלכליסט, 16 במאי 2013 שרון גל יחליף את נחמה דואק ברדיו תל אביב 102 FM, באתר כלכליסט, 13 במרץ 2014 נתי טוקר, תעלומת שרון גל: לאן נעלם - ומדוע ערוץ 20 יפסיק את העסקתו?, באתר TheMarker‏, 23 בדצמבר 2016; רז שכניק וצחי דבוש, תעלומת שרון גל, באתר "ידיעות אחרונות", 23 בדצמבר 2016 הסיפור המלא: האישה שעקצה את שרון גל נחשפת, באתר ‏מאקו‏, 15 ביולי 2019 ערן סויסה, "שרון ורני בע"מ": הסוף, באתר ישראל היום, 15 באוקטובר 2019 אורלי הררי, שרון גל עוזב את רשת 13 - ומצטרף לערוץ 14, באתר ערוץ 7, ‏16 בפברואר 2023 אלפי שאולי, אקזיט כלכלי: שרון גל מכר 90 דירות בחולון, באתר ynet, 9 בפברואר 2014 אלפי שאולי, שרון גל זכה במכרז להקמת מגדלים בחולון, באתר ynet, 2 במרץ 2014 חדשות 2, ‏הוגשה הצעת החוק הראשונה של ישראל ביתנו: עונש מוות למחבלים, באתר ‏מאקו‏, 31 במרץ 2015 מורן אזולאי, חצי שנה וזהו: שרון גל מתפטר מהכנסת, באתר ynet, 2 בספטמבר 2015 לילך ויסמן, ‏חוזר לערוץ 20: ח"כ שרון גל התפטר מהכנסת, באתר גלובס, 2 בספטמבר 2015 nrg חדשות, שרון גל: "אפילו את חוק ההסתה לא הצלחתי להעביר", באתר nrg‏, 2 בספטמבר 2015 מערכת תכניות קשת, ‏וולקאם: הכירו את הדיירים החדשים, באתר ‏מאקו‏, 14 בפברואר 2017 רן בוקר, בקשה לעיקול שכרו של שרון גל מהאח הגדול: "חובות של 250 אלף שקלים", באתר ynet, 14 במרץ 2017 הוכרזו פרסי הרדיו: שרון גל שדר מצטיין, באתר "סרוגים", 22 באוקטובר 2019 קולולו: שרון גל מתחתן בפעם הרביעית, באתר וואלה, 25 באפריל 2022 כיכר השבת, ‏שרון גל מתאר: חזרתי לדת - והפעם ברצינות, באתר כיכר השבת, 4 בינואר 2018